[DA ] Nr. L 170/10 De Europæiske Fællesskabers Tidende 28. 6. 97 KOMMISSIONENS FORORDNING (EF) Nr. 1194/97 af 27. juni 1997 om ændring af bilag I til Rådets forordning (EØF) nr. 2658/87 om told- og stati- stiknomenklaturen og den fælles toldtarif KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), senest ændret ved Kommissionens forordning (EF) nr. 1153/97 (?), særlig artikel 9, og ud fra følgende betragtninger: Supplerende bestemmelse 2 til kapitel 11 blev fastsat ved Kommissionens forordning (EF) nr. 1706/94 af 11. juli 1994 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (”)y denne forordning trådte i kraft den 4. august 1994; revet og tørret kokosnøddekerne (kokosrasp/kokosmel) tariferes under KN-kode 0801 11 00; for at tage hensyn til denne tarifering bør rækkevidden af supplerende bestem- melse 2 til kapitel 11 præciseres; denne præcisering bør have virkning fra den dato, hvor supplerende bestemmelse 2 til kapitel 11 trådte i kraft; dermed er der taget hensyn til de erhvervsdrivendes legitime interesser; de i denne forordning fastsatte foranstaltninger er i over- ensstemmelse med udtalelse fra ”Toldkodeksudvalget, gruppen for told- og statistiknomenklaturen — UDSTEDT FØLGENDE FORORDNING: Artikel 1 I kapitel 11 til den kombinerede nomenklatur, der er bilag til forordning (EØF) nr. 2658/87, foretages følgende ændring: Supplerende bestemmelse 2 affattes således: »2. Som »mel og pulver« i pos. 1106 anses varer, bortset fra revet og tørret kokosnøddekerne (kokosrasp/kokosmel), der er fremstillet ved forma- ling eller anden fragmentering af tørrede bælg- frugter henhørende under pos. 0713, af marv af sagopalmer eller af rødder eller rodknolde henhø- rende under pos. 0714 eller af varer henhørende under kapitel 8, og som opfylder følgende betin- gelser: a) for tørrede bælgfrugter, marv af sagopalmer eller rødder, rodknolde og varer henhørende under kapitel 8 (undtagen nødder henhørende under pos. 0801 og 0802) skal mindst 95 vægt- procent af varen kunne passere gennem en sigte af vævet metaldug med en maskestørrelse på 2 mm b) for nødder henhørende under pos. 0801 og 0802 skal mindst 50 vægtprocent af varen kunne passere gennem en sigte af vævet metaldug med en maskestørrelse på 2,5 mm.« Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes fra den 4. august 1994. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 27. juni 1997. () EFT nr. L 256 af 7. 9. 1987, s. 1. (:) EFT nr. L 168 af 26. 6. 1997, s. 35. (') EFT nr. L 180 af 14. 7. 1994, s. 17. På Kommissionens vegne Mario MONTI Medlem af Kommissionen